 Sidoo kale waxa munaasibadan ka hadlay Sheekh Maxamed Sheekh Cumar Dirir kaas oo ka waramay muhiimada ay leedahay in caruurta lagu tarbiyadeeyo xifdiga quraanka waxaanu yidhi Ubadka aynu quraanka kula dedaalayno ee aynu barayno iyo rabayntooda lagu rabeeyo diinta ilaahay, cilmiga la yidhaa tarbiyadu waa mid la barto oo mudan in waalidka, macalinka iyo bulshadu ku dedaasho, wax wax lagu tarbiyadeeyana waxa ugu fiican kitaabkaas kariimka ah ee aynu hayno ee aynu cisaynayno ee ay dhalinyaradu ku tartamayaan, qofka bani aadamka ah markii uu ilaahay ifka keenay waxa uu soo raaciyey kitaabkaas quraanka ah, haddii laga maarmayana lama soo raaciyeen. 